De grå tekstbokse skal betragtes som en vejledning og skal ikke fremgå i det tilskudsregnskab, som aflægges til fonden. På side 1 – 4 er der parenteser med tekst, som er fremhævet med gult, for at gøre opmærksom på, at teksten i parentesen skal erstattes med den tekst, som er relevant for tilskudsmodtager. I den forbindelse skal den gule farve slettes.

Tilskudsmodtagere, som har modtaget tilskud til gennemførelse af flere projekter, kan udarbejde ét samlet tilskudsregnskab indeholdende delregnskaber for de enkelte projekter. For stats­institutioner kan det ske på institut/afdelingsniveau.

**Tilskudsregnskab 2020**

**Projektets titel**

Projektets/projekternes titel jf. ansøgningen.

**Tilskudsmodtager**

Navn, CVR nr. og adresse, herunder web-adresse anføres. Hvis der er tale om en statsinstitution f.eks. universitet, anføres desuden navnet på det pågældende fakultet og institut.

**Tilskudsmodtagers revisor**

Revisorens navn, firma, adresse, telefonnummer og e-mail anføres. Revisor skal være statsautoriseret eller registreret revisor.

Er tilskudsmodtager en statsinstitution skal navn, telefonnummer og e-mail anføres for den regnskabsansvarlige. Hvis tilskudsmodtager er en statsinstitution, er der ikke krav om, at tilskudsregnskabet skal påtegnes af en revisor. Siderne med den uafhængige revisors erklæring samt revisionsberetningen skal i så fald ikke medtages i tilskudsregnskabet.

**Ledelsespåtegning**

[Jeg/vi] har dags dato behandlet og godkendt tilskudsregnskabet for 2020 for [Tilskudsmodtagers navn] anvendelse af tilskud fra Sukkerroeafgiftsfonden.

Tilskudsregnskabet er aflagt i overensstemmelse med bekendtgørelse nr. 1663 af 14. december 2018 om administration og revision af promille- og produktionsafgiftsfonde m.v. inden for jordbrugsområdet (i det følgende benævnt ”administrationsbekendtgørelsen”) og fondens vejledning om tilskud af juni 2019

(i det følgende benævnt ”fondens vejledning”).

Tilskudsregnskabet er efter vores opfattelse i alle væsentlige henseender rigtigt, det vil sige udarbejdet i overensstemmelse med administrationsbekendtgørelsen, og at anvendelsen af tilskuddet er i overensstemmelse med projektansøgningen og fondens tilsagn, samt fondens vejledning om tilskud.

Det er vores opfattelse, at de dispositioner, der er omfattet af tilskudsregnskabet, er i overensstemmelse med meddelte bevillinger, love og andre forskrifter samt med indgåede aftaler og sædvanlig praksis.

[sted], den [dd.mm] 2021

|  |
| --- |
|  |

[Titel, navn og underskrift på organisationsansvarlig]

Ledelsespåtegningen skal underskrives af en organisationsansvarlig, jf. administrationsbekendtgørelsen.

Fondens skabelon for den uafhængige revisors erklæring er udarbejdet på baggrund af standarderne for offentlig revision (SOR), som trådte i kraft 1. januar 2017. <http://www.rigsrevisionen.dk/bagved-revisionen/standarderne-for-offentlig-revision/>. Hvis der inden aflæggelse af tilskudsregnskabet fastlægges nye standarder for offentlig revision inden revisionen af tilskudsregnskabet er afsluttet, skal de nye standarder anvendes ved revisionen af tilskudsregnskabet. I skabelonen er der indsat de relevante henvisninger til de bestemmelser, som der skal aflægges tilskudsregnskab efter.

# Den uafhængige revisors erklæring

**Til [tilskudsmodtager]**

**Erklæring på tilskudsregnskab for [tilskudsmodtager]s tilskud fra Sukkerroeafgiftsfonden**

**Konklusion**

Vi har revideret tilskudsregnskabet for [tilskudsmodtager] for tilskud modtaget fra Sukkerroeafgiftsfonden (i det følgende benævnt ”fonden”) for perioden 1. januar – 31. december 2020. Tilskudsregnskabet er udarbejdet af [tilskudsmodtager] på grundlag af regnskabsbestemmelserne i bekendtgørelse nr. 1663 af 14. december 2018 om administration og revision af promille- og produktionsafgiftsfonde m.v. inden for jordbrugsområdet (i det følgende benævnt ”administrationsbekendtgørelsen”) og fondens vejledning om tilskud af juni 2019 (i det følgende benævnt ”fondens vejledning”).

Det er vores opfattelse, at tilskudsregnskabet perioden 1. januar – 31. december 2020 i alle væsentlige henseender er rigtigt, det vil sige udarbejdet i overensstemmelse med administrationsbekendtgørelsen og fondens vejledning.

**Grundlag for konklusion**

Vi har udført vores revision i overensstemmelse med internationale standarder om revision, de yderligere krav, der er gældende i Danmark samt standarderne for offentlig revision, idet revisionen udføres på grundlag af bestemmelserne i administrationsbekendtgørelsen. Vores ansvar ifølge disse standarder og krav er nærmere beskrevet i revisionserklæringens afsnit ”Revisors ansvar for revisionen af tilskudsregnskabet”. Vi er uafhængige af tilskudsmodtager i overensstemmelse med internationale etiske regler for revisorer (IESBA’s Etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

**Fremhævelse af forhold i regnskabet – anvendt regnskabspraksis samt begrænsning i distribution og anvendelse**

Vi henleder opmærksomheden på, at tilskudsregnskabet er udarbejdet i henhold til administrationsbekendtgørelsen og fondens vejledning. Tilskudsregnskabet er udarbejdet med henblik på at hjælpe tilskudsmodtager til overholdelse af de regnskabsmæssige bestemmelser i administrationsbekendtgørelsen og fondens vejledning. Som følge heraf kan tilskudsregnskabet være uegnet til andet formål.

Vores erklæring er udelukkende udarbejdet til brug for [tilskudsmodtager], fonden og Landbrugsstyrelsen og bør ikke udleveres til eller anvendes af andre parter end [tilskudsmodtager], fonden og Landbrugsstyrelsen.

Vores konklusion er ikke modificeret som følge af disse forhold.

**Fremhævelse af forhold vedrørende revisionen**

[tilskudsmodtager], har i overensstemmelse med fondens vejledning medtaget de af fonden godkendte budgettal som sammenligningstal i tilskudsregnskabet. Budgettallene har ikke været underlagt revision.

**Ledelsens ansvar for tilskudsregnskabet**

Ledelsen har ansvaret for udarbejdelsen af et tilskudsregnskab, der i alle væsentlige henseender er rigtigt, det vil sige udarbejdet i overensstemmelse med administrationsbekendtgørelsen og fondens vejledning. Ledelsen har endvidere ansvaret for den interne kontrol, som ledelsen anser for nødvendig for at udarbejde et tilskudsregnskab uden væsentlig fejlinformation, uanset om denne skyldes besvigelser eller fejl.

**Revisors ansvar for revisionen af tilskudsregnskabet**

Vores mål er at opnå høj grad af sikkerhed for, om tilskudsregnskabet som helhed er uden væsentlig fejlinformation, uanset om denne skyldes besvigelser eller fejl, og at afgive en erklæring med en konklusion. Høj grad af sikkerhed er et højt niveau af sikkerhed, men er ikke en garanti for, at en revision, der udføres i overensstemmelse med internationale standarder om revision, de yderligere krav, der er gældende i Danmark, samt standarderne for offentlig revision, jf. administrationsbekendtgørelsen, altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som regnskabsbrugerne træffer på grundlag af tilskudsregnskabet.

Som led i en revision, der udføres i overensstemmelse med internationale standarder om revision, de yderligere krav, der er gældende i Danmark, samt standarderne for offentlig revision jf. administrationsbekendtgørelsen, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i tilskudsregnskabet, uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen af tilskudsregnskabet for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af tilskudsmodtagers interne kontrol.
* Tager vi stilling til, om den regnskabspraksis, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med ledelsen om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

**Erklæring i henhold til anden lovgivning og øvrig regulering**

**Udtalelse om juridisk-kritisk revision og forvaltningsrevision**

Ledelsen er ansvarlig for, at de dispositioner, der er omfattet af regnskabsaflæggelsen, er i overensstemmelse med meddelte bevillinger, love og andre forskrifter samt med indgåede aftaler og sædvanlig praksis. Ledelsen er også ansvarlig for, at der er taget skyldige økonomiske hensyn ved forvaltningen af de midler og driften af aktiviteterne, der er omfattet af tilskudsregnskabet. Ledelsen har i den forbindelse ansvaret for at etablere systemer og processer, der understøtter sparsommelighed, produktivitet og effektivitet.

I tilknytning til vores revision af tilskudsregnskabet er det vores ansvar at gennemføre juridisk-kritisk revision og forvaltningsrevision af udvalgte emner i overensstemmelse med standarderne for offentlig revision. I vores juridisk-kritiske revision efterprøver vi med høj grad af sikkerhed for de udvalgte emner, om de undersøgte dispositioner, der er omfattet af regnskabsaflæggelsen, er i overensstemmelse med de relevante bestemmelser i bevillinger, lov og andre forskrifter samt indgåede aftaler og sædvanlig praksis. I vores forvaltningsrevision vurderer vi med høj grad af sikkerhed, om de undersøgte systemer, processer eller dispositioner understøtter skyldige økonomiske hensyn ved forvaltningen af de midler og driften af aktiviteterne, der er omfattet af tilskudsregnskabet.

Hvis vi på grundlag af det udførte arbejde konkluderer, at der er anledning til væsentlige kritiske bemærkninger, skal vi rapportere herom.

Vi har ingen væsentlige kritiske bemærkninger at rapportere i den forbindelse.

[sted], den [dd.mm] 2021

[Revisionsfirmaets navn]

[CVR-nr.]

|  |
| --- |
|  |

[Titel, navn og underskrift og MNE-nr.]

Såfremt tilskudsmodtagers revisor ikke kan tiltræde nedenstående revisionsberetning, udarbejdes særskilt revisionsprotokollat i tilknytning til tilskudsregnskabet.

**Revisionsberetning**

[Tilskudsmodtagers navn] har for [1. januar – 31. december 2020] anvendt et tilskud på [0] t.kr. fra Sukkerroeafgiftsfonden til finansiering af udgifter vedrørende [projektet/projekterne] anført i tilskudsregn­skabet. Tallet i parentesen skal være det samlede anvendte tilskud svarende til sumtallet i oversigten over tilskud fra fonden på efterfølgende side.

Vi har revideret tilskudsregnskabet for [Tilskudsmodtagerens navn] i overensstemmelse med Internationale Standarder om Revision, og yderligere krav ifølge dansk revisorlovgivning, standarderne for offentlig revision og bekendtgørelse nr. 1663 af 14. december 2018 om administration og revision af promille- og produktionsafgiftsfonde m.v. inden for jordbrugsområdet (i det følgende benævnt ”administrationsbekendtgørelsen”).

I forbindelse med revisionen har vi påset, om der i tilskudsregnskabet er taget højde for eventuelle krav til tilskudsregnskabet eller tilskuddets anvendelse, som måtte være fastsat i tilsagnet.

Vi har foretaget uanmeldt kasse- og beholdningseftersyn den [dd.mm] 2020. Eftersynet gav ikke anledning til bemærkninger. Dette afsnit medtages i revisionsberetningen, hvis udført.

På baggrund af den udførte revision skal vi bekræfte:

* at der er foretaget en stikprøvevis gennemgang af afholdte udgifter, og at stikprøverne har omfattet udgifter på alle [det/de] nævnte [projekt/projekter]
* at der foreligger behørig ekstern dokumentation for afholdte udgifter for de udvalgte stikprøver
* at der foreligger en timeregistrering som på behørig vis dokumenterer det anvendte tidsforbrug
* at oplysninger om indregning af administrative omkostninger (overhead) er korrekt angivet i tilskudsregnskabet
* at gennemgangen af de udvalgte stikprøver ikke har givet anledning til bemærkninger
* at den udførte juridisk-kritisk revision og forvaltningsrevision ikke har givet anledning til bemærkninger

Revisionen har ikke givet anledning til bemærkninger, og vi har forsynet tilskuds­regn­skabet med en revisionserklæring uden forbehold, men med en fremhævelse om anvendt regnskabspraksis og begrænsning i distribution og anvendelse samt fremhævelse vedrørende revisionen.

Vi skal hermed erklære, at tilskuddet er anvendt til finansiering af udgifter vedrørende [det/de] nævnte [projekt/projekter] og dermed er an­vendt i overensstemmelse med de givne vilkår.

Vi skal samtidig bekræfte, at tilskuddet ikke er anvendt til finansiering af aktiviteter, der ligger uden for de i §7, stk. 1 nævnte aktiviteter i bekendtgørelse af lov om administration af Det Europæiske Fællesskabs foror­dninger om ordninger under Den Fælles Landbrugspolitik finansieret af Den Europæiske Garantifond for Landbruget m.v. (landbrugsstøtteloven) jf. nr. 115 af 6. februar 2020.

Ifølge lovgivningen og i henhold til administrationsbekendtgørelse skal vi endvi­dere erklære:

* at vi opfylder lovgivningens krav til uafhængighed
* at vi under vor revision har modtaget alle de oplysninger, vi har anmodet om
* at midlerne er anvendt i overensstemmelse med de givne regler og vilkår
* at vi anser regnskabet for aflagt i overensstemmelse med lovgivningen, herunder administrationsbekendtgørelsen samt [tilskudsmodtagers navn] vedtægter.

[sted], den [dd.mm] 2021

[Revisionsfirmaets navn]

|  |
| --- |
|  |

[Titel, navn og underskrift og MNE-nr.]

Læst af organisationsansvarlig hos tilskudsmodtager, jf. §12 stk. 3 i administrationsbekendtgørelsen.

[sted], den [dd.mm] 2021

|  |
| --- |
|  |

[Titel, navn og underskrift på organisationsansvarlig]

## Oversigt over tilskud fra fonden i 2020

|  |  |  |  |  |  |
| --- | --- | --- | --- | --- | --- |
| **Nr.** | **Projekttitel** | **Tilskud anvendt** | **Tilskud bevilget** | **Afvigelse** | |
|  |  | **1.000 kr.** | **1.000 kr.** | **1.000 kr.** | **i %** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | **I alt** |  |  |  |  |

I oversigten anføres de projekter, som tilskudsmodtager (institution/organisation) har modtaget tilskud til fra fonden.

Tilskudsmodtager kan indsætte ekstra rækker i skemaet, såfremt der er behov for det.

**Der skal for hvert projekt udarbejdes et tilskudsregnskab**

Projektøkonomiskemaet + afsnittene med bemærkninger hertil skal udfyldes i excel-arket og herefter samles delene til ét samlet tilskudsregnskab inden fremsendelse til fonden.

****